smcproject/ml-wiki-sentences huggingface dataset:
ബിസിനസ്സ് അഡ്മിനിസ്ട്രേഷനിൽ ബിരുദാനന്തര ബിരുദം നേടിയിട്ടുണ്ട്.
തന്റെ പഠനത്തിനു ശേഷം ഇന്ത്യയിലേക്ക് മടങ്ങി വന്ന പെരിസാദ് തന്റെ പിതാവിനെ വ്യവസായത്തിൽ സഹായിച്ചു.
ആദ്യ കാലങ്ങളിൽ ചില മോഡലിംഗിനു ശേഷം ക്ലിയറസിൽ എന്ന കമ്പനിയുടെ പരസ്യ ചിത്രത്തിൽ അഭിനയിച്ചു.
പിന്നീടും ചില പരസ്യ ചിത്രങ്ങളിൽ അഭിനയിച്ചു.
1997 ൽ ലക്കി അലി സംഗീത സംവിധാനം ചെയ്ത ഒരു സംഗീത ആൽബത്തിൽ അഭിനയിച്ചു.
ആദ്യ ബോളിവുഡ് ചിത്രം 2001 ൽ നാഗേഷ് കുകുനൂർ സംവിധാനം ചെയ്ത ബോളിവുഡ് കാളിംഗ് എന്ന ചിത്രമാണ്.
2003 ലെ ജോഗ്ഗേഴ്സ് പാർക്ക് എന്ന ചിത്രത്തിലെ കഥാപാത്രം ശ്രദ്ധേയമായിരുന്നു.
പെരിസാദ് വിവാഹം ചെയ്തിരിക്കുന്നത് ബിസ്സിനസ്സുകാരനായ ബൊമൻ ഇറാനിയെയാണ്.
പെരിസാദ് സ്വന്തമായി  ഒരു റെസ്റ്റോറന്റ് മുംബൈയിൽ നടത്തുന്നുണ്ട്.
അവലംബം പുറത്തേക്കുള്ള കണ്ണികൾ ഇന്റർനെറ്റ് മൂവി ഡാറ്റാബേസിൽ നിന്ന് പെരിസാദ് സൊറാബിയൻ
പെരിസ്റ്റാൾസിസ് ഇംഗ്ലീഷ് വിലാസം https://ml.wikipedia.org/wiki/Peristalsis പെരിസ്റ്റാൾസിസ്
മനുഷ്യ ശരീരത്തിൽ അന്നനാളത്തിലുണ്ടാകുന്ന ക്രമാനുഗതമായ ചുരുങ്ങൽ ആണ്‌ പെരിസ്റ്റാൾസിസ് എന്നറിയപ്പെടുന്ന്ത്.
ദഹനേന്ദ്രിയ വ്യവസ്ഥയിൽ സുപ്രധാന പങ്കാണ്‌ അന്നനാളത്തിലെ ഈ ചലനത്തിനുള്ളത്.
ഭക്ഷണം തൊണ്ടയിൽ നിന്നും ആമാശയത്തിലേക്ക് എത്തുന്നത്  മൂലമാണ്‌.
അന്നനാളത്തിലെ പേശികളാണ് പെരിസ്റ്റാൾസിസിനു കാരണം.
പെരിറ്റോ മൊറേനോ ദേശീയോദ്യാനം
പെരിറ്റോ മൊറേനോ ദേശീയോദ്യാനം (( Spanish : Parque Nacional Perito Moreno ) അർജന്റീനയിലെ ഒരു ദേശീയോദ്യാനമാണ്.
ചിലി അതിർത്തിയിലുള്ള സാന്താക്രൂസ് പ്രവിശ്യയുടെ പടിഞ്ഞാറൻ മേഖലയിലാണ് ഈ ദേശീയോദ്യാനം സ്ഥിതി ചെയ്യുന്നത്.
സമുദ്രനിരപ്പിൽ നിന്നും 900 മീറ്റർ ഉയരത്തിൽ, മലകളും താഴ്വരകളും നിറഞ്ഞ ഈ ദേശീയോദ്യാനത്തിൻറെ ആകെ വിസ്തീർണ്ണം 126,830 ഹെക്ടറാണ്.
1937 ൽ രൂപീകരിക്കപ്പെട്ട ഈ ദേശീയോദ്യാനം അർജന്റീനയിലെ ഏറ്റവും പഴക്കം ചെന്ന ദേശീയോദ്യാനങ്ങളിലൊന്നാണ്.
ഇതിൻറെ പേര് പര്യവേക്ഷകനായിരുന്ന ഫ്രാൻസിസ്കോ മോറെനോയുടെ ബഹുമാനാർത്ഥം നൽകപ്പെട്ടതാണ്.
പെരും ആൾ ഈ ലേഖനത്തിന്റെ വിഷയം വിക്കിപീഡിയയുടെ ശ്രദ്ധേയതനയം അനുസരിച്ച് ചോദ്യം ചെയ്യപ്പെട്ടിരിക്കുന്നു .
( Learn how and when to remove this message ) ഇംഗ്ലീഷ് വിലാസം https://ml.wikipedia.org/wiki/Perum_All_-_Novel ഈ ലേഖനം പ്രതിപാദ്യവിഷയത്തെക്കുറിച്ച് പ്രാഥമികവിവരങ്ങൾ പോലും നൽകാത്ത ഒറ്റവരിലേഖനമായി  2011 ജൂലൈ മുതൽ തുടരുന്നു.
രമേശൻ ബ്ലാത്തൂർ രചിച്ച നോവലാണ് പെരും ആൾ .
പുരാണ ഐതിഹ്യമായ രാമായണത്തിലെ ദുഷ്ടനായ രാവണനെ മറ്റൊരു രീതിയിയിലാണ് ഈ നോവലിൽ അവതരിപ്പിക്കുന്നത്.
പുരസ്കാരങ്ങൾ അങ്കണം നോവൽ അവാർഡ് .
2003 - പെരും ആൾ അറ്റ്ലസ്-കൈരളി സാഹിത്യ പുരസ്കാരം (നോവൽ) - പെരും ആൾ കടത്തനാട് ഉദയവർമ്മരാജ പുരസ്കാരം 2008 - കടത്തനാട് രാജാസ് ഹൈസ്കൂൾ ഭരണസമിതി,പുറമേരി.
നവാഗത പ്രതിഭയ്ക്കുള്ള നോവൽ അവാർഡ്- പെരും ആൾ എന്നപുസ്തകത്തിനു ലഭിച്ചു അബുദാബി ശക്തി തായാട്ട് അവാർഡ് 2011- പെരും ആൾ എന്ന നോവലിനു ലഭിച്ചു മുണ്ടശ്ശേരി അവാർഡ്  2012 .
അവലംബം ↑ 2008 ഡിസംബർ 12 / മാതൃഭൂമി ദിനപത്രം - മാത്രുഭൂമി ദിനപത്രം മാതൃഭൂമി ദിനപത്രം കണ്ണൂർ എഡീഷൻ  പേജ് 10.
↑ മനോരമ ദിനപത്രം കോഴിക്കോട്  എഡീഷൻ  പേജ് 3.
↑ മാതൃഭൂമി ദിനപത്രം Archived 2016-03-04 at the Wayback Machine .
മാത്രുഭൂമി ദിനപത്രം ഇ പേപ്പർ പേജ് 10.
↑ ദേശാഭിമാനി ദിനപത്രം Archived 2016-03-05 at the Wayback Machine .
ദേശാഭിമാനി ദിനപത്രം ജൂൺ 8 ,കണ്ണൂർ ഏഡിഷൻ പേജ് 5.
↑ ദി ഹിന്ദു വാർത്ത
നൈൻ സിംഗ് ഥാപ്പ
നൈൻ സിംഗ് ഥാപ്പ അല്ലെങ്കിൽ നയൻ സിംഗ് ഥാപ്പ ( Nepali : नैनसिंह थापा/नयनसिंह थापा ) (1806-ന്റെ അവസാനമോ 1807-ന്റെ തുടക്കമോ അന്തരിച്ചു) ഒരു നേപ്പാളി കാജിയും (മന്ത്രിയും) ഒരു സൈനിക ജനറലുമായിരുന്നു.
കാൻഗ്രയുടെ ആക്രമണത്തോടനുബന്ധിച്ച സൈനികപ്രവർത്തനത്തിൻ്റെ ഇടയിൽ വെടിയേറ്റ് അദ്ദേഹം മരിച്ചു.
തപത്തലി ദർബാർ ക്ഷേത്ര സമുച്ചയത്തിന്റെ ഉടമയായിരുന്നു അദ്ദേഹം.
അദ്ദേഹം നേപ്പാൾ ആർമിയുടെ കാജി യും ജനറലുമായിരുന്നു .
അശ്വിൻ സുദി 2, 1862 VS (സെപ്റ്റംബർ 1805) ന് കാൻഗ്ര പ്രചാരണത്തിന്റെ തയ്യാറെടുപ്പുകൾക്കായി ഒരു രാജകീയ ഉത്തരവ് പുറപ്പെടുവിച്ചു.
1805 സെപ്തംബറിൽ, കാൻഗ്ര കോട്ടയിൽ നിയോഗിക്കപ്പെട്ടപ്പോൾ, അദ്ദേഹത്തിന്റെ സഹോദരൻ മുഖ്ത്യാർ ഭീംസെൻ ഥാപ്പ, സൈന്യത്തിൽ നിന്ന് ഒളിച്ചോടിയവരെ അറസ്റ്റ് ചെയ്യാൻ ഉത്തരവിട്ടു.
ബഡകാജി അമർ സിംഗ് ഥാപ്പ, രുദ്രബീർ [ഷാ] നൈൻ സിംഗ് എന്നിവരുടെ നേതൃത്വത്തിലുള്ള ഗോർഖാലി സൈന്യം നളഗഢ് കീഴടക്കി സത്ലജ് നദി മുറിച്ചുകടന്നു.
1806 മെയ് മാസത്തിൽ മഹൽ മോറിയിൽ വെച്ച് സൻസാർ ചന്ദ് രാജാവിനെതിരെ യുദ്ധം ചെയ്യുകയും അവിടെ അദ്ദേഹത്തെ പരാജയപ്പെടുത്തുകയും ചെയ്തു.
സുജൻപൂർ തിരയിൽ അഭയം തേടിയ ശേഷം സൻസാർ ചന്ദ് കാൻഗ്ര കോട്ടയിലേക്ക് പലായനം ചെയ്തു.
കാൻഗ്ര ആർമിയുടെ കമാൻഡറായ കീർത്തി ചന്ദിന്റെ വിധവയും നേപ്പാൾ കമാൻഡറായ നൈൻ സിംഗും തിര സുജൻപൂരിൽ യുദ്ധം നയിച്ചു.
ഗോർഖാലി ആക്രമണം ശാശ്വതവും അപ്രതിരോധ്യവുമായി തീർന്നു.
നവംബർ 8, 1806 ശനിയാഴ്ച , ബഡകാജി അമർ സിംഗ് ഥാപ്പയുടെയും നൈൻ സിംഗിന്റെയും സംയുക്ത അധികാരത്തിന് കീഴിൽ ഭക്തി ഥാപ്പയെ പ്രതിഷ്ഠിക്കുന്ന ഒരു കത്ത് ഉണ്ടായിരുന്നു.
1500 പേരുടെ ബലത്തിലാണ് കാജി നയിൻ സിംഗ് വന്നത്, സർദാർ ഉദത്ത ഷാഹി 3 കമ്പനികൾക്ക് നേതൃത്വം നൽകിയപ്പോൾ സുബ്ബ രംഗനാഥ് ഗുരുങ്, പ്രഹ്ലാദ് ഗുരുങ് എന്നിവർ 4 കമ്പനികൾക്ക് നേതൃത്വം നൽകി.
നൈൻ സിംഗിന് കാൻഗ്ര കോട്ടയിൽ വെച്ച് നടന്ന യുദ്ധത്തിൽ മാരകമായി മുറിവേൽക്കുകയും ചെയ്തു.
ആ മുറീവ് അദ്ദേഹത്തിൻ്റെ മരണകാരണമായി.
ഭാസവംശാവലി പ്രകാരം (1806/7) എഡിയിൽ നൈൻ സിംഗ് മരിച്ചു ഈ സംഭവം 19-ആം നൂറ്റാണ്ടിലെ ഗർവാലി കവിയും ചിത്രകാരനുമായ മോള റാം വരച്ചതാണ്.
1852-ലെ അഭിമുഖത്തിൽ ജംഗ് ബഹാദൂർ റാണ തന്റെ മുത്തച്ഛൻ നൈൻ സിങ്ങിന്റെ മരണത്തെ കുറിച്ച് പരാമർശിച്ചു.
വംശാവലി ഗർവാലി കീഴടക്കലിൽ കാജി നൈൻ സിംഗ് ഥാപ്പയുടെ മരണത്തിന്റെ സംഭവത്തിന്റെ കവിതയും ഛായാചിത്രവും, ഗർവാലി കവി മോള റാം
സനുകാജി അമർ സിംഗ് ഥാപ്പയുടെ രണ്ടാമത്തെ മകനായാണ് അദ്ദേഹം ജനിച്ചത്.
നയൻ സിംഗ് ഥാപ്പയ്ക്ക് 4 സഹോദരന്മാരുണ്ടായിരുന്നു - ഭീംസെൻ ഥാപ്പ, ഭക്തവർ സിംഗ്, അമൃത് സിംഗ്, രൺബീർ സിംഗ് എന്നിവരും രണ്ട് രണ്ടാനച്ഛന്മാരും - രൺസാവർ, രൺബാം.
അദ്ദേഹം മതാബർസിംഗ് ഥാപ്പയുടെ പിതാവും നേപ്പാളിലെ രാജ്ഞി ത്രിപുരസുന്ദരിയും ജംഗ് ബഹാദൂർ റാണയുടെ മുത്തച്ഛനുമായിരുന്നു.
കുലീനമായ പാണ്ഡെ കുടുംബത്തിലെ മുഖ്യ കാസി രണജിത് പാണ്ഡെയുടെ മരുമകനും കുലീനമായ കുൻവർ റാണ കുടുംബത്തിലെ കാസി ബാൽ നർസിംഗ് കുൻവാറിന്റെ അമ്മായിയപ്പനുമായിരുന്നു അദ്ദേഹം.
ഭീംസെൻ ദത്തെടുത്ത നൈൻ സിംഗ് ഥാപ്പയുടെ മകനാണ് ഷേർ ജംഗ് ഥാപ്പ എന്ന് കിഴക്കൻ ഹിമാലയത്തിന്റെ ചരിത്രം, വംശാവലി പഠനങ്ങൾ, നേപ്പാളി സാഹിത്യം എന്നിവ ഉൾപ്പെടുന്ന ഗവേഷണ താൽപ്പര്യമുള്ള ഇന്ത്യൻ ചരിത്രകാരനും എഴുത്തുകാരനും ആയ കുമാർ പ്രധാൻ ഉറപ്പിച്ചു പറയുന്നു ഷെർ ജംഗ് ഥാപ്പ മതാബർസിംഗ് ഥാപ്പയുടെ അനന്തരവനാണെന്നും 1835 ഏപ്രിലിൽ പതിനാറ് വയസ്സായിരുന്നുവെന്നും പറഞ്ഞ് നേപ്പാളിലെ ചരിത്രകാരനും സാഹിത്യ പണ്ഡിതനും ആയ ബാബുറാം ആചാര്യ ആ വാദത്തെ എതിർക്കുന്നു.
നൈൻ സിംഗ് ഥാപ്പ റാണാ കുമാരി പാണ്ഡെ ഗണേഷ് കുമാരി* നേപ്പാളിലെ രാജ്ഞി ത്രിപുരസുന്ദരി (ജനനം 1794) ഉജിർ സിംഗ് ഥാപ്പ (ജനനം 1796) മതാബർസിംഗ് ഥാപ്പ (ജനനം 1798) രണോജ്ജ്വൽ സിംഗ് ഥാപ്പ ബിക്രം സിംഗ് ഥാപ്പ അമർ സിംഗ് ഥാപ്പ II റാണ രാജവംശത്തിന്റെ സ്ഥാപകനായ ജംഗ് ബഹാദൂർ റാണയുടെ അമ്മയാണ് ഗണേഷ് കുമാരി.
തപതാലി ദർബാറിന്റെ ഉടമയായിരുന്നു അദ്ദേഹം.
റഫറൻസുകൾ ഉറവിടങ്ങൾ
നൈൻ സിംഗ് റാവത്
നൈൻ സിംഗ് റാവത് (ഒക്ടോബർ 21, 1830 – ഫെബ്രുവരി 1, 1882) 19-താം നൂറ്റാണ്ടിൽ ജീവിച്ചിരുന്ന ഒരു ഭാരതീയ ദേശപരിവേക്ഷകൻ ആയിരുന്നു.
ബ്രിട്ടീഷ്കാർക്ക് വേണ്ടി ഹിമാലയത്തിലേക്ക് പര്യടനം നടത്തിയ ആളായിരുന്നു.
ഉത്തരാഖണ്ഡിലെ കുമോണിലെ ജോഹർ വാലിയിലാണ് അദ്ദേഹം ജനിച്ചത്.
വിദ്യാലയ ജീവിതം കഴിഞ്ഞു ടിബറ്റിലെ പല സ്ഥലങ്ങളും സന്ദർശിച്ച അദ്ദേഹം ടിബറ്റൻ ഭാഷ സ്വായത്തമാക്കിയിരുന്നു.
ഇത് അദ്ദേഹത്തിന് പിന്നീടുള്ള ജീവിതത്തിൽ ഒരുപാടു ഉപയോഗം ചെയ്തിരുന്നു.
1865–66 കാലഘട്ടത്തിൽ അദ്ദേഹം 1200 കിലോമീറ്റർ സഞ്ചരിച്ചു.
1882 ഫെബ്രുവരി 1, കോളറ ബാധിച്ചു അദ്ദേഹം മരണപ്പെട്ടു
പര്യവേഷകരുമായി ബന്ധപ്പെട്ട ഈ ലേഖനം അപൂർണ്ണമാണ്‌.
നൈൽ ക്രൊകഡൈൽ ഇംഗ്ലീഷ് വിലാസം https://ml.wikipedia.org/wiki/Nile_crocodile
Crocodylus niloticus Crocodylus niloticus
ലോകത്തിലെ ഏറ്റവും വലിയ രണ്ടാമത്തെ മുതലയായി പരിഗണിക്കപ്പെടുന്ന ജീവിയാണ് നൈൽ ക്രൊകഡൈൽ (Nile crocodile).
ആഫ്രിക്ക വൻകരയിലെ ഏറ്റവും വലിയ മുതലയാണ് ഇത്.
സഹാറ മരുഭൂമിക്ക് തെക്കുള്ള ആഫ്രിക്കൻ രാജ്യങ്ങളിൽ ഇവ കാണപ്പെടുന്നു.
തടാകങ്ങൾ,നദികൾ,ചതുപ്പ് നിലങ്ങൾ എന്നിവയാണ് ഇവയുടെ ആവാസ സ്ഥാനങ്ങൾ.
ലവണജലാശയങ്ങളിൽ അപൂർവ്വമായി ഇവ കാണപ്പെടുന്നുണ്ട്.
ആഫ്രിക്കയുടെ വടക്കൻ പ്രദേശങ്ങളിൽ നൈൽ ഡെൽറ്റ വരെ ഇവ കാണപ്പെടുന്നു.
13-16 വരെ അടിയാണ് ഇവയുടെ നീളം.
ഏകദേശം 410 കിലോ വരെ ഇവയ്ക്ക് ഭാരം ഉണ്ടാകുന്നു.
മത്സ്യങ്ങൾ,മറ്റ് ഉരഗങ്ങൾ,പക്ഷികൾ,സസ്തനികൾ എന്നിവയെ ഇവ ആഹരിക്കുന്നു.
ഒരു മികച്ച വേട്ടക്കാരനാണ് ഇവ.
മനുഷ്യരെ ആക്രമിക്കുന്നതിലും ഇവ മടികാണിക്കാറില്ല.
ഒരു വര്ഷം നൂറിൽ അധികം മനുഷ്യർ ഇവ കാരണം മരണപ്പെടുന്നു.
നൈൽ ഡെൽറ്റ നൈൽ ഡെൽറ്റയുടെ നാസ സാറ്റലൈറ്റ് ഫോട്ടോ 2010 ഒക്ടോബറിൽ ISS- ൽ നിന്നുള്ള രാത്രി ചിത്രം
നൈൽ നദി മെഡിറ്ററേനിയൻ കടലിലേക്ക് ചേരുന്ന അഴിമുഖം നൈൽ ഡെൽറ്റ ( അറബി : دلتا النيل ‬ ) എന്ന പേരിൽ അറിയപ്പെടുന്നു.
ലോകത്തിലെ തന്നെ ഏറ്റവും വലിയ അഴിമുഖങ്ങളിൽ ഒന്നാണിത്.
നൈൽ നദി കെയ്റോയിൽ എത്തുന്നതിന് തൊട്ടു മുൻപായി ആരംഭിക്കുന്ന നൈൽ ഡെൽറ്റ 160 കിലോമീറ്റർ നീളത്തിൽ അവസാനിക്കുന്നു.
എന്നാൽ സമുദ്രതീരത്തായി അലക്സാണ്ട്രിയ മുതൽ പോർട്ട് സൈദ് വരെ 240 കിലോമീറ്റർ വിസ്താരത്തിലാണ് നദീതടം കിടക്കുന്നത്.
ഇത് ഈജിപ്തിലെ വികസിതമായ കാർഷികമേഖലയായി നിലകൊള്ളുന്നു .
നൈൽ നദി ഇംഗ്ലീഷ് വിലാസം https://ml.wikipedia.org/wiki/Nile
നൈൽ നദി ഭൂഗോളത്തിലെ ഏറ്റവും നീളമേറിയ നദിയാണ്.
(അറബിയിൽ : النيل an-nīl, ഈജിപ്ഷ്യനിൽ : iteru, എന്നാൽ നദി ) 6,650 കിലോമീറ്റർ നീളമുള്ള ഈ നദി പതിനൊന്ന് രാജ്യങ്ങളിലായി ആഫ്രിക്കൻ വൻ‌കരയിലൂടെ ഒഴുകുന്നു.
(എന്നാൽ ഇതിനെക്കുറിച്ച്‌ വിവാദങ്ങൾ നിലവിലുണ്ട്‌.
പരമ്പാരഗതമായി നൈലിനാണ് ഏറ്റവും നീളം കൂടുതൽ എന്നായിരുന്നു കരുതി വന്നിരുന്നത് എങ്കിലും അടുത്തകാലത്തായി ബ്രസീലിലും പെറുവിലും നടന്ന പഠനങ്ങൾ സൂചിപ്പിക്കുന്നത് ആമസോണും അതിനോട് ചേർന്ന കായലും ചേർന്നഭാഗമാണ് ഏറ്റവും നീളം ഏറിയത് എന്നാണ്.
വിക്റ്റോറിയ തടാകം ആണ് നൈലിന്റെ പ്രഭവകേന്ദ്രം എന്നാണ് കരുതിവരുന്നത്.
എന്നാൽ തടാകത്തിന് നല്ല നീളമുള്ള പോഷകനദികൾ ഉണ്ട്.
ഇതിൽ കഗേര നദി ആണ് ഏറ്റവും നീളമേറിയത്.
ടാൻസാനിയയിലെ ബുകോബ പട്ടണത്തിൽ നിന്ന് ഉത്ഭവിക്കുന്നു.
എന്നാൽ പലരും ഈ നീട്ടം കണക്കാക്കാത്തതിനാൽ നൈലിന് ഏറ്റവും നീളം ഏറിയ നദി എന്ന സ്ഥാനം നഷ്ടപ്പെടുന്നു ഈജിപ്ഷ്യൻ സംസ്ക്കാരമുൾപ്പെടെ ഒട്ടേറെ പുരാതന സംസ്ക്കാരങ്ങളുടെ കളിത്തട്ടുകൂടിയാണ് നൈൽനദീതടം.
ഉഗാണ്ടയിലെ  ജിൻജ എന്ന സ്ഥലത്തുനിന്നു വിക്ടോറിയ തടാക ത്തിന്റെ ഭാഗത്തുവെച്ച് ഉൽഭവിച്ച് ഈജിപ്റ്റിന്റെ വടക്ക് ഭാഗത്ത് മെഡിറ്റേറിയൻ ഉൾക്കടലിൽ പതിയ്ക്കുന്നു.
അറബിയിൽ നൈൽ ( النيلan-nī)എന്ന വാക്കിൽ നിന്നാണ് പേരിന്റെ ഉത്ഭവം.
നദീതടം എന്നർത്ഥമുള്ള നൈലോസ് എന്ന ഗ്രീക്ക് പദത്തിൽ നിന്നാണ്  നൈൽ എന്ന അറബി പദം ഉണ്ടായത്‌ .
ഗ്രീക്കിൽ ഐജിപ്റ്റോസ് എന്ന മറ്റൊരു പേരുകൂടിയുണ്ട്.
ഈജിപ്റ്റ് എന്ന പേരുണ്ടായത് ഈ വാക്കിൽ നിന്നാണ്.
പുരാതന ഈജിപുകാർ നൈൽ നദിയെ അവരുടെ നാടിന്റെ പിതാവായും ഈജിപ്തിനെ ആ നദിയുടെ പുത്രിയായും കരുതിയിരുന്നു.
പുരാതന ഈജിപ്തുമായി ബന്ധപ്പെട്ട എല്ലാ ചരിത്രവും ഫലത്തിൽ നൈലുമായും ബന്ധമുള്ളവയാണ്‌.
ആഫ്രിക്കൻ ഭൂഘണ്ഡത്തിന്റെ വടക്കുഭാഗത്ത്, നൈൽനദിയുടെ കരയിൽ നിലനിന്നിരുന്ന സംസ്കാരമാണ്‌ ഈജിപ്ഷ്യൻ സംസ്കാരം .
നൈൽനദിയുടെ എക്കൽ നിക്ഷേപഫലമായി രൂപപ്പെട്ട കറുത്ത ഫലഭൂയിഷ്ടമായ മണ്ണ്‌, കൃഷിയെ ആശ്രയിച്ച് ജീവിച്ചിരുന്ന നവീനശിലായുഗമനുഷ്യരെ ഈജിപ്റ്റിലേക്ക് ആകർഷിക്കുകയും, കാർഷികാഭിവൃദ്ധിയും ജലലഭ്യതയും അവരെ സമ്പന്നമായ ജനസമൂഹമാക്കി ഉയർത്തുകയും ചെയ്തുവെന്നാണ്‌ അനുമാനം.
Reconstruction of the Oikoumene (inhabited world), an ancient map based on Herodotus ' description of the world, circa 450 BC.
നൈൽ നദിയെ ഇറ്റേരു എന്നാണ് ഈജിപ്ത്യൻ ഭാഷയിൽ വിളിക്കുന്നത്.
ഇതിനർത്ഥം നദി എന്നാണ്.
ശിലായുഗം മുതൽ ഈജിപ്തിന്റെ ജീവനാഡിയാണ് നൈൽ.
ഈജിപ്ഷ്യൻ നാഗരികത മിക്കതും വികസിച്ചത് നൈലിന്റെ തടങ്ങളിലാണ്.
പണ്ട് നൈൽ ഇന്നത്തേക്കാൾ പരന്ന് ഒഴുകിയിരുന്നു.
ഇന്ന് ലിബിയയുടെ ഭാഗമായ ഹമീം മക്കാർ താഴ്‌വരകളിലൂടെ ഒഴുകി സിദ്ര ഉൾക്കടലിൽ പതിച്ചിരുന്നു എന്നാൽ ശിലാ യുഗത്തിനു മുൻപ് സമുദ്രനിരപ്പ് ഉയർന്നത്  മൂലം മണ്ണൊലിപ്പ് സംഭവിച്ച് അസ്യുത്തിനടുത്ത് ഉണ്ടായിരുന്ന പുരാതന നൈലിനെ കാർന്നു തിന്ന് ഇന്ന് കാണുന്ന നീല നൈൽ ഉണ്ടായി ഈ കാലാവസ്ഥാ വ്യതിയാനം തന്നെയാണ് ക്രിസ്തവിനു 3400  വർഷം മുൻപ് സഹാറ മരുഭൂമിയുണ്ടാകാൻ കാരണമായത് .
7 ദശലക്ഷം വർഷം മുൻപ് സഹാറ മരുഭൂമി ഉണ്ടാവാൻ തുടങ്ങി എങ്കിലും അത് ഇന്നത്തെ രീതിയിൽ വളർന്നത് 6000 വർഷമെടുത്താണെന്നു കണക്കാക്കപ്പെടുന്നു.
പ്രാചീന ഈജിപ്തുകാർ ഉണ്ടാക്കിയ കലണ്ടർ 30 ദിവസമുള്ള 12 മാസങ്ങളായി വിഭജിച്ചവയായിരുന്നു.
ഇത് നൈൽ നദിയുടെ ചാക്രിക ചംക്രമണം ആധാരമാക്കി മൂന്ന് ഋതുക്കളായി തിരിച്ചിരുന്നു .
ആഖേത് എന്ന പ്രളയകാലവും പെരേത് എന്ന വളരുന്ന കാലവും ഷെമു എന്ന വരൾച്ചക്കാലവുമായിരുന്നു അത്.
ആഖേതിൽ അടുക്കുകളായി വളക്കൂറുള്ള മണ്ണ് പ്രളയമുണ്ടാവുന്ന സമതലത്തിൽ നിക്ഷേപിക്കപ്പെട്ടുരുന്നു.
ഇക്കാലത്ത് ഒരു തരത്തിലുമുള്ള കൃഷി ചെയ്യാൻ അവർക്ക് സാധിക്കുമായിരുന്നില്ല.
പെറേത് എന്ന സമയത്ത് ഇവർ കൃഷിയിൽ ഏർപ്പെടുകയും ഷേമുവിനു മുന്നായി കൊയ്യുകയും ചെയ്യുമായിരുന്നു.
ഷെമു, ആഖേത് എന്നീ കാലങ്ങളിൽ പിരമിഡ് പണിപോലെ ഫറവോയുടെ ജോലികൾ ആയിരുന്നു അവർ ചെയ്തിരുന്നത്.
വിക്ടോറിയ തടാകമാ ണ് നൈലിന്റെ പ്രഭവകേന്ദ്രം എന്നാണ് കരുതിവരുന്നത്.
എന്നാൽ പലരും ഈ നീട്ടം കണക്കാക്കാത്തതിനാൽ നൈലിന് ഏറ്റവും നീളം ഏറിയ നദി എന്ന സ്ഥാനം നഷ്ടപ്പെടുന്നു പോഷക നദിയായി കണക്കാക്കുന്നത് റുവിയറോൺസ എന്നറിയപ്പെടുന്ന ബറുണ്ടി യിൽ നിന്നുത്ഭവിക്കുന്ന നദിയോ💖 റുവാണ്ട യിലെ ന്യുങ്വേ കാടുകളിൽ  നിന്നാരംഭിക്കുന്ന ന്യാബരോംഗോ എന്ന നദിയോ ആണ് ഈ രണ്ടു നദികളും  റുവാണ്ടാ ടാൻസാനിയ അതിർത്തിക്കടുത്ത് റുസുമോ വെള്ളാച്ചട്ടത്തിനടുത്ത് സംഗമി
2010 ൽ ഈജിപ്തിലെ ദേശീയ ചാനലായ ഐടിവിയിൽ പ്രത്യക്ഷപ്പെട്ട പരിപാടിയിൽ ഒരു പര്യവേഷണ സംഘം റുക്കാരാര എന്ന പോഷക നദിയുടെ ഉത്ഭവസ്താനത്തേക്ക് പോയി അവർ കാടിനുള്ളിലേക്ക് ആരും പോകാത്ത വഴിയിലൂടെയും മലഞ്ചരിവുകളിലൂടെയും സഞ്ചരിച്ച് വേനൽകാലത്ത് പോലും നല്ല നീർവാർച്ചയുള്ള ഉത്ഭവസ്ഥാനം കണ്ടെത്തി.
ഇത് നൈൽ നദിക്ക് പുതിയ നീളം നൽകിയ സംഭവമാണ്.
6,758 km (4,199 mi) ഗിഷ് അഭായ് എന്ന സ്ഥലത്താണ് നൈൽ നദിയുടെ പുണ്യസ്വഭാവം വരുത്തുന്ന ആദ്യത്തെ ജലകണങ്ങൾ രൂപപ്പെടുന്നതെന്ന് കരുതുന്നു ഇത് എത്യോപ്യ യിലാണ്.
നശിച്ചു പോയ പ്രഭവസ്ഥാനങ്ങൾ
ആദ്യകാലങ്ങളിൽ താൻഗാൻയീക്ക തടാകം വെളുത്ത നൈലിലേക്ക് അതിന്റെ ജലം ഒഴുക്കിയിരുന്നു.
അക്കാലത്ത്തിന്റെ നീളം ചേർത്താൽ 1400 കിമീ നീളം 1,400 kilometers (870 mi) കൂടുതൽ ഉണ്ടായിരുന്നു നൈലിന്.
ഇത് പിൽക്കാലത്ത് വിരുംഗ അഗ്നി പർവ്വതത്തിന്റെ ലാവ മൂലം തടസ്സപ്പെട്ടു.
നൈൽ നദിക്കു രണ്ടു പോഷക നദികളാണുള്ളത്.
കിഴക്കൻ ആഫ്രിക്കയിൽ നിന്ന് ഒഴുകിയേത്തുന്ന വൈറ്റ് നൈലും എത്യോപ്യയിൽ നിന്നും ഒഴുകിയെത്തുന്ന ബ്ലൂനൈലും .
ആർബറ എന്ന മൂന്നാമതൊരു പോഷക നദികൂടെയുണ്ട്‌.
വെൺനൈൽ
മറ്റൊരു അരുവിയായ കാഗ്ഗെറാ, ബറുണ്ടിയിൽ നിന്നുൽഭവിച്ചു ഇതുമായി ചേർന്ന് ബുകോബായ്ക്കടുത്ത്‌ വിക്ടോറിയതടാകത്തിൽ പതിയ്ക്കുന്നു.
ഇത് ഉഗാണ്ടയിലായാണ് സ്ഥിതിചെയ്യുന്നത്.
എന്നാൽ ഇതേ പൊലെ കോംഗൊയിലും ഉഗാണ്ടയിലുമയി സ്ഥിതി ചെയ്യുന്ന എഡ്വേർഡ്‌ തടാകത്തിൽ നിന്നുൽഭവിക്കുന്ന മറ്റൊരരുവിയും നേരിട്ടല്ലെങ്കിലും ഇതിന്റെ പോഷകമാവാറുണ്ട്‌.
നിരവധി തടാകങ്ങളിൽ നിന്ന് ഒഴുകിവരുന്നതു കൊണ്ട്‌ ഇതിൽ ഊറൽ ഇല്ലാത്തതും വെളളം തെളിമയാർന്നതുമായതിനാലാണ് വെളുത്ത നിറം ലഭിക്കുന്നത്.
വടക്ക്‌ കിഴക്കോട്ടൊഴുകുന്ന ഈ പോഷകനദി സുഡാനിലെ ഖാർത്തൂംമിൽ ബ്ലൂനൈലുമായി ചേരുന്നു.
വിക്ടോറിയ തടാകം മുതൽ ഖാർത്തൂം വരെ ഏകദേശം 3700 കിലോമീറ്ററാണ് വൈറ്റ് നൈലിന്റെ നീളം.
ഖാർത്തൂം ഭാഗത്തെത്തുമ്പോഴുള്ള വെളുത്ത എക്കൽമണ്ണാണ് ഈ പോഷകനദിക്ക് വൈറ്റ്നൈൽ എന്ന പേരു നൽകുന്നത് നീല നൈൽ വെള്ളച്ചാട്ടം - എതോപ്യയിൽ ബാഹറ് ദാർ എന്ന സ്ഥലത്ത് നീല നൈൽ നൈൽ നദിയുടെ ഉപഗ്രഹചിത്രം.
നൈലിന്റെ മറ്റൊരു പാതിയായ ബ്ലൂനൈൽ  (എത്യൊപ്യർക്ക്‌ ടിക്വുർ അബ്ബായും,Ṭiqūr ʿĀbbāy (Black Abay) സുഡാനികൾക്ക്‌ ബാ:ർ അൽ അസർഖ്‌ Bahr al Azraqഉം ആണീ നദി.
എത്യൊപ്യയിലെ ടാനാ എന്ന തടാകത്തിൽ നിന്നാണിത്‌ ജന്മമെടുക്കുന്നത്‌.
ആണിതിന്റെ നീളം.
പടിഞ്ഞാറേയ്ക്കൊഴുകുന്ന നദി സുഡാനിലെ ഖാർതൂമിൽ വച്ച്‌ സഹോദര നദിയായ വെള്ള നൈലുമായി ചേർന്ന് ത്രിവേണി സംഗമമൊരുക്കുന്നു.
നൈൽ (Nile Proper)
വേനലിൽ ഏത്യൊപിയയിൽ ലഭിക്കുന്ന ജലമാണിതിന്റെ അളവിന്റെ പ്രധാനകാരണം മറ്റുകാലങ്ങളിൽ തീരെ ശുഷ്കമാണ്‌ ജലത്തിന്റെ അളവ്‌.
എത്യൊപിയയിലെ വേനലിൽ ഉണ്ടാകുന്ന പെരും മഴ അത്ബറയേയും ബ്ലൂ നൈലിനെയും നിറയ്ക്കുന്നു.
അത്ബറ എന്നാൽ പെട്ടെന്നുണങ്ങിപ്പോവുന്നു.
ബ്ലൂ നൈലിലും അധികം ജലം മറ്റു കാലങ്ങളിൽ ശേഷിക്കറില്ല.
നൈൽ വറ്റിപ്പോവാത്തതിന്റെ ശരിക്കും കാരണം സ്ഥിരമായി ഒരേ അളവിൽ ഒഴുകുന്ന വൈറ്റ്‌(വെള്ള)നൈലാണ്‌.
സുഡാനിൽ ആറുപ്രധാന മലയിടുക്കുകൾ
രണ്ടു നദികളുറ്റെയും സംഗമത്തിനു ശേഷം എത്യൊപ്യയിലെ ഠാണാ തടാകത്തിൽ നിന്നുള്ള മറ്റൊരു നദിയായ അത്ബര മാത്രമെ (അർബറ) പ്രധാനമായും ഇതിന്റെ പോഷകമാകുന്നുള്ളു ഖാർതൂമിൽ നിന്നും 300 കി, മി, മാറിയാണിതു നൈലിൽ ചേരുന്നത്‌.
എന്നാൽ പ്രകൃതി വിരുദ്ധമായി നൈ)ലിന്റെ ശക്തി കുറഞ്ഞുവരികയാണവിടുന്നു പിന്നീട്‌.
ഇതിനു കാരണം പിന്നീട്‌ ഉള്ള പ്രദേശങ്ങളെല്ലാം മരുഭൂമികളാണെന്നുള്ളതാണ്‌,
കൂടാതെ ഇവിടങ്ങളിൽ നെയിൽ ആറു വെള്ളച്ചാട്ടങ്ങൾ സൃഷ്ടിക്കുന്നു.
മലയിടുക്കുകളിലൂടെ സഞ്ചരിക്കുന്ന നൈൽ ഈ വെള്ളച്ചാട്ടങ്ങൾക്കു ശേഷം തുലോം കുഞ്ഞാവുന്നു.
ആറു വെള്ളച്ചാട്ടങ്ങൾ താഴെപറയുന്നവയാണ്‌ 1.
ആദ്യത്തേത്‌ മേറോവ്‌ എന്ന പുരാതന നഗരത്തിനു സ്ഥലത്തിനു മുൻപായി കാണപ്പെടുന്ന അഗ്നിപർവ്വതശിലകളിലൂടെ സഞ്ചരിക്കുമ്പോഴാണ്‌ .
(16.88° N 33.66° E) 2.
ആടുത്തത്‌ അത്ബറയുള്ള സംഗമസ്ഥലത്തിനു അരികെയാണ്‌ (17.677° N 33.970° E) 3.
മൂന്നാമത്തേത്‌ മാനസീർ മരുഭൂമിയിലാണ്‌.
പണിപൂർത്തിയായിക്കൊണ്ടിരിക്കുന്ന മെറൊവ്‌ അണക്കെട്ട്‌ ഇതിനെ ജലസമ്പുഷ്ടമാക്കുന്നു.
പുരാതന ഖോഷ്‌ സാമ്രാജ്യത്തിന്റെ തലസ്ഥാനമായിരുന്നു ഇവിടം 4.
നാലാമത്തേത്‌ ഡങ്കോളയ്ക്കു ശേഷം ടോമ്പൊസിനടുത്താണ്‌.
പുരാതനകാലത്ത്‌ പത്തു പിരമിഡുകൾ സ്ഥിതി ചെയ്തിരുന്നു എന്നു പറയപ്പെടുന്ന സ്ഥലമാണിത്‌ 5.
ഇതു നുബിയയിലാണ്‌.
പുരാവസ്തുശാസ്ത്രജ്നർക്ക്‌ പ്രിയപ്പെട്ട സ്ഥലമാണിത്‌.
ഇന്നിത്‌ നാസ്സർ തടാകത്താൽ മൂടപ്പെട്ടുപോയിരിക്കുന്നു.
അശ്വാനു ഖാർതൂമിനുമിറ്റയിലുള്ള സ്ഥലമാണ്‌ നുബിയ എന്നറിയപ്പെടുന്നത്‌.
6 അവസാനത്തേത്‌ അസ്വാൻ നഗരത്തിനടുത്താണ്‌.
(24.078° N 32.878° E)
ഇതു കൂടാതെ ചെറിയ മലഞ്ചരിവുകൾ നൈലിലുണ്ട്‌.
ഇവയെല്ലാം ആദ്യകാലത്ത്‌ ഈ നദിയിലൂടെയുള്ള ജലഗതാഗതം ദുഷ്കരമാക്കിയിരുന്നു നൈൽ ഈജിപ്തിൽ ഈജിപ്തിൽ കെയ്റോ നഗരത്തിൽ നിന്നുള്ള നൈലിന്റെ ഒരു കാഴ്ച
ഈജിപ്തിലെ സഞ്ചാരമാർഗ്ഗേന നൈൽ നദി സഹാറാ മരുഭൂമിയിൽ ആഴത്തിൽ അടയാളം സൃഷ്ടിക്കുന്നുണ്ട്‌.
മലയിടുക്കുകളായി ഇവ രൂപപ്പെട്ടിരിക്കുന്നു.
അശ്വാനു വടക്കായി നൈൽ നദി യ്ക്ക്‌ നല്ല ആഴവും ഉപരിതലം തിരകൾ കുറഞ്ഞതുമാണ്‌ .
ഇവിടെനിന്നും വടക്കോട്ടൊഴുകുന്ന നൈൽ ലക്സറിനു ശേഷം ക്വേന എന്ന സ്ഥലത്തു വച്ചു 'റ' പോലെ വളയുന്നു.
180 കി, മി വരുന്ന ഈ ഭാഗത്തെ തീരപ്രദേശത്തെ തെക്കു വടക്കായി വിഭജിച്ചുകൊണ്ടാണ്‌ നൈൽ ഒഴുകുന്നത്‌ വിതരണ നദികൾ
ഈജിപ്തിന്റെ വടക്ക്‌ തീരങ്ങൾക്കടുത്ത്‌ നൈൽ നദി രണ്ടു ചെറിയ വിതരണ നദികളായി പിരിയുന്നു.
പടിഞ്ഞാറോട്ടൊഴുകുന്ന റോസറ്റ നദിയും കിഴക്കോട്ടൊഴുകുന്ന ഡാമിയെറ്റ നദിയും .
അവസാനം ഇവ രണ്ടും മെഡിറ്ററേനിയൻ കടലിൽ പതിയ്ക്കുന്നു.
അസ്വാൻ അണക്കെട്ടിനു ശേഷം അസ്വാൻ അണക്കെട്ട്.
ഉപഗ്രഹ ചിത്രം
അസ്വാൻ അണക്കെട്ടിന്റെ നിർമ്മാണത്തിനു മുൻപു ഈ ആറു മലയിടുക്കുകളിലൂടെയായിരുന്നു നൈൽ ഒഴുകിയിരുന്നത്‌.
എന്നാൽ ഇന്ന് അത്‌ ദിശ മാറിയാണ്‌ ഒഴുകുന്നത്‌.
ചില മലയിടുക്കുകളെല്ലാം അണക്കെട്ടിലെ ജലത്തിന്റെ ഉയരം മൂലം മുങ്ങിപ്പോയിരിക്കുന്നു, ചില പുരാതന നഗരഭാഗങ്ങളെല്ലാം ശ്രദ്ധയോടെ സംരക്ഷിക്കപ്പെട്ടിട്ടുമുണ്ട്‌.
അസ്വാൻ അണക്കെട്ടു ഇവിടെ ഉണ്ടാക്കിയ മാറ്റങ്ങൾ നിരവധിയാണ്‌.
എത്യോപ്യയിലെ വേനൽ മഴയിൽ ഇപ്പോൾ ഈജിപ്തിൽ പ്രളയം ഉണ്ടാകാറില്ല.
ഈജിപ്തിലെ വൈദ്യുതിയുടെ പ്രധാന ഉറവിടം മറ്റൊന്നുമല്ല.
എന്നാൽ അണക്കെട്ടു മൂലം ചരിത്ര പ്രധാന്യമർഹിക്കുന്ന പലസ്ഥലങ്ങളും ആയിരക്കണക്കിനു വീടുകളും വെള്ളത്തിനടിയിലായി.
നാസ്സർ തടാകം ജന്മമെടുത്തു എന്നതും ശ്രദ്ധേയമാണ്‌.
മറ്റൊരു വസ്തുത കാലാവസ്ഥയിലെ മാറ്റമാണ്‌.
ഈ തടാകം ഗണ്യമായ തോതിൽ ചൂടു കുറച്ചിട്ടുണ്ട്‌.
മലയിടുക്കുകൾ വെള്ളത്തിനടിയിലായതിനാൽ ഇപ്പോൾ ജലഗതാഗതവും സാദ്ധ്യമാണ്‌.
വൈദ്യുതിക്കു പുറമേ ജലസേചനവും മീൻ പിടുത്തവും, തടാകത്തിൽ വിനോദ സഞ്ചാരവും സാധ്യമായിരിയ്ക്കുന്നു.
പ്രശ്നമുണ്ടാക്കുന്ന വസ്തുത അവിടത്തെ കർഷകർക്കാണ്‌.
ഫലഭൂയിഷ്ടമായ മേൽമണ്ൺ ഇപ്പോൾ വെള്ളത്തിനടിയിലായതിനാൽ അവർക്ക്‌ വളരെയധികം വളപ്രയോഗം നടത്തേണ്ടി വരുന്നു.
പഴയ പോലത്തെ ശക്തിയായ ഒഴുക്ക്‌ അണക്കെട്ടു വന്നതിനുശേഷം ഇല്ലാത്തതിനാൽ മെഡിറ്ററേനിയൻ കടലിലെ ഉപ്പുവെള്ളം വേലിയേറ്റ സമയത്ത്‌ നദിയിൽ പ്രവേശിക്കുകയും തന്മൂലം അതിലെ ജൈവ സമ്പത്തിന്‌ ദോഷമായി ഭവിക്കുകയും ചെയ്യുന്നുമുണ്ട്‌.
കൈറോ നഗരം.
നൈലിന്റെ സംഭാവനകൾ
ഗ്രീക്ക്‌ ചരിത്രകാരനായിരുന്ന് ഹെറൊഡൊട്ടസ്‌ പറഞ്ഞത്‌ ഈജിപ്ത്‌ നൈൽ നദിയുടെ സമ്മാനമാണ്‌ എന്നാണ്‌.
നൈൽ നദി ഏല്ലാവർഷവും പ്രളയവുമായിട്ടാണെത്തുന്നത്‌.
പ്രളയത്തിനോടൊപ്പം ഫലഭൂയിഷ്ടമായ എക്കൽ മണ്ണും അതു കൊണ്ടുവന്നു തള്ളുന്നു.
ഈ എക്കൽ മണ്ണിൽ അവിടത്തെ കർഷകർ പൊന്നു വിളയിച്ചു വന്നു.
ഇത്‌ ദശലക്ഷക്കണക്കിനു വർഷങ്ങൾ മുതലുള്ള പ്രക്രിയയായതിനാൽ, ഈജിപ്തിയൻ സംസ്കാരം ഇതിന്റെ തീരങ്ങളിൽ തഴച്ചു.
കൃഷി ചെയ്തിരുന്ന കർഷകർക്ക്‌ വളം ഉപയോഗിക്കേണ്ട ആവശ്യം ഇല്ലയിരുന്നു, നദിയിലെ ജലം ഒട്ടകങ്ങളെയും പോത്തുകളെയും ആകൃഷിച്ചിരുന്നു.
ഇവയെ പിടിച്ചു ഭക്ഷണത്തിനും, മെരുക്കി വളർത്തി കൃഷിയിടങ്ങൾ ഉഴുന്നതിനും മറ്റും ഉപയോഗിച്ചിരുന്നു.
ചരിത്രത്താളുകളിൽ ഈജിപ്തിന്റെ സ്ഥിരത അമ്പരപ്പിക്കുന്നതാണ്‌.
യഥാർത്ഥത്തിൽ അത്‌ ഫലഭൂയിഷ്ടതയുടെ മറുപുറം തന്നെ.
ആധുനിക കാലങ്ങളിലെ പല സമൂഹങ്ങളുമായും താരതമ്യമോ, അതിനപ്പുരമോ വരുന്നതാണ്‌ ഈജിപ്തിന്റെ സ്ഥിരത.
നദിമാർഗ്ഗമുള്ള വാണിജ്യത്തിന്‌ നൈൽ വളരെ സഹായകരമായിരുന്നു.
ഗോതമ്പ്‌ ആയിരുന്നു അവരുടെ പ്രധാന വരുമാന മാർഗ്ഗം.
മധ്യേഷ്യയിലെ നിത്യ സംഭവങ്ങളായിരുന്ന വരൾച്ചക്കാലത്ത്‌ ഈ ഗോതമ്പ്‌ വ്യാപാരം അവൈടത്തെ രാജ്യങ്ങളുമായി നയതന്ത്ര തലത്തിൽ ഉറച്ച ബന്ധം ഉണ്ടാക്കുന്നതിന്‌ സഹായിച്ചു.
രാഷ്ട്രീയരംഗത്തിലും നൈൽ ഒഴിച്ചുകൂടാനാവത്തതായിരുന്നു.
ഈജിപ്തിന്റെ ഭരണാധികാരിയായിരുന്ന ഫറൊവയാണ്‌ വെള്ളപ്പൊക്കം സൃഷ്ടിക്കുന്നെന്ന് മിഥ്യധാരണ ജനങ്ങളിൽ നിലനിന്നിരുന്നു.
ഇതിനു പകരമായി കർഷകർ അവരുടെ വിളയുടെ ഒരു ഭാഗം ഫറവോയ്ക്കു നൽകി വന്നിരുന്നു.
ഫറവോ അതു ജനങ്ങളുടെ പൊതുനന്മക്കായി ഉപയോഗിച്ചിരുന്നു.
ആദ്ധ്യാത്മിക മാനദണ്ഡങ്ങളിലും മികച്ച പ്രകടനമാണ്‌ നൈൽ നദിയുടേത്‌.
ഈജിപ്തിലെ ജനങ്ങളുടെ ജീവിതത്തെ മൊത്തമായിത്തന്നെ അതിന്റെ പ്രളയം സ്വാധീനിച്ചിട്ടുണ്ട്‌.
നൈൽ നദിയുടെ ഈ പ്രത്യേക സവിശേഷതയ്ക്കു കാരണം ഹപി എന്ന ദേവതയാണെന്നവർ കരുതിപ്പോന്നു, ഫറവോയ്ക്കും ഹപിയ്ക്കും പ്രളയം സൃഷ്ടിക്കാൻ കഴിയുമായിരുന്നു എന്നുമവർ വിശ്വസിച്ചിരുന്നു.
ജനനം, മരണം, പുനർജ്ജനനം എന്നിവയ്ക്കെല്ലാം ആധാരവും നൈൽ നദിയാണെന്ന് അവർ വിശ്വസിച്ചിരുന്നു.
റാ എന്ന സൂര്യദേവൻ കിഴക്കുദിച്ചു നദിയുടെ പടിഞ്ഞാറ്‌ അസ്തമിക്കുന്നതും വീണ്ടും കിഴക്കുദിയ്ക്കുന്നതും ഇതിന്റെ പ്രതീകമായി അവർ കണ്ടു, ഇക്കാരണത്താൽ നദിയുടെ കിഴക്കുഭാഗം ജനനത്തെയും പടിഞ്ഞാറു വശം മരണത്തെ യും പ്രതിനിധീകരിക്കുന്നു എന്നും അവർ കരുതിപ്പോന്നു.
അങ്ങനെ എല്ലാ ശവകുടീരങ്ങളും നദിയുടെ പടിഞ്ഞാറുവശത്തു പണികഴിക്കപ്പെട്ടു, വീണ്ടും ജനിക്കണമെങ്കിൽ ഈ വശത്തുതന്നെ അടക്കം ചെയ്യപ്പെടണമെന്ന വിശ്വാസം ഊട്ടി ഉറപ്പിക്കുന്ന പ്രവൃ‍ത്തിയായിരുന്നു അത്‌.
മൂവായിരം വർഷങ്ങൾ നിലനിൽക്കുന്ന ഏല്ലാ വർഷവും സമ്പുഷ്ടമാക്കപ്പെടുന്ന തരത്തിലുള്ള ഒരു മഹത്തായ സമ്മാനം തന്നെയായിരുന്നു ഈജിപ്തിനു നൈൽ നൽകിയതെന്ന കാര്യത്തിൽ സംശയമില്ല.
ഒരിക്കൽ നൈൽ നദി തന്നെയും ഇന്നു അസ്വാൻ അണക്കെട്ടുമായി ചേർന്നു ഇവിടത്തെ ജനങ്ങളുടെ ജീവസ്പന്ദനമായി നൈൽ മാറിയിരിക്കുന്നു.
അവലംബം സർവ്വവിജ്ഞാനകോശം ബ്രിട്ടാണിക്ക.
പതിപ്പ്‌ ↑ ↑ ↑ ↑ ↑ ↑ 1 2 ↑ ↑ ↑ ↑ ↑ {{ cite news }} : Invalid | ref=harv ( help ) ↑ Described in Joanna Lumley 's Nile , 7 pm to 8 pm, ITV , Sunday 12 August 2011. ↑ ↑ Next on Egypt's to-do: Ethiopia and the Nile ↑ ആർബറ എന്ന പോഷക നദി ↑ ↑ http://en.wikipedia.org/wiki/Merowe_Dam ↑ http://www.sudani.co.za/tourism_areas.htm ↑ ↑ ↑ http://geography.about.com/od/specificplacesofinterest/a/nile.htm Wikimedia Commons has media related to Nile .
കൂടുതൽ അറിവിന്/ബന്ധപ്പെട്ട വിഷയങൾ ഗ്രീക്ക്‌ ചരിത്രകാരനായിരുന്ന് ഹെറൊഡൊട്ടസ്‌ ചരിത്രം ഉറങ്ങുന്ന നൂബിയ കുറിപ്പുകൾ ↑
നൈസെറ്റോ അൽകാല സമോറ ഇംഗ്ലീഷ് വിലാസം https://ml.wikipedia.org/wiki/Niceto_Alcala_Zamora
രണ്ടാം സ്പാനിഷ് റിപ്പബ്ലിക്കിന്റെ പ്രസിഡന്റായിരുന്നു നൈസെറ്റോ അൽകാല സമോറ (6 ജൂലൈ 1877 – 18 ഫെബ്രുവരി1949).
1877 ജൂലൈ 6-ന് കോർദോവയിലെ പ്രിഗോയിലാണ് നൈസെറ്റോ അൽകാല ജനിച്ചത് /ref (നിയമസഭ) അംഗമായി ഇദ്ദേഹം തെരഞ്ഞെടുക്കപ്പെട്ടു.
1917-ൽ മരാമത്തുമന്ത്രി, 1922-ൽ യുദ്ധകാര്യമന്ത്രി എന്നീ സ്ഥാനമാനങ്ങൾ കൈകാര്യം ചെയ്തു.
1930-ൽ നൈസെറ്റോ അൽകാല ഒരു റിപ്പബ്ലിക്കൻ വാദിയായിത്തീരുകയും തുടർന്നു ലാജാറയിലുണ്ടായ സൈനിക വിപ്ലവത്തിൽ പങ്കെടുത്തതിനാൽ ജയിലിലടയ്ക്കപ്പെടുകയും ചെയ്തു.
പിന്നീട് 1931 ഏപ്രിലിൽ മാഡ്രിഡിലുണ്ടായ മുനിസിപ്പൽ തെരഞ്ഞെടുപ്പിനെത്തുടർന്നു വിപ്ലവക്കമ്മിറ്റി നേതാവായി.
അൽഫോൻസോ XIII-നെ സ്ഥാനത്യാഗം ചെയ്യിക്കുന്നതിൽ മുൻകൈയെടുത്തത് ഇദ്ദേഹമാണ്.
1931 ഏപ്രിൽ 14-ന് അൽഫോൻസോയുടെ സ്ഥാനത്യാഗത്തെത്തുടർന്ന്, സ്പെയിനിലെ താത്കാലിക ഗവൺമെന്റിന്റെ പ്രധാനമന്ത്രിയായി ചുമതലയേറ്റു.
പുതിയ ഭരണഘടനയിലെ 24, 26 എന്നീ പൗരോഹിത്യ വിരുദ്ധ വകുപ്പുകളെച്ചൊല്ലിയുണ്ടായ ഭിന്നതകളെത്തുടർന്ന് 1931 ഒക്ടോബർ 14-ന് രാജിവച്ചു.
എന്നാൽ 1931 ഡിസംബർ 11-ന് സ്പെയിനിലെ രണ്ടാം റിപ്പബ്ളിക്കിന്റെ ആദ്യത്തെ പ്രസിഡന്റായി തെരഞ്ഞെടുക്കപ്പെട്ടു.
രാഷ്ട്രീയത്തിൽ ഒരു മിതവാദിയായതിനാൽ 1936 ഫെബ്രുവരിയിൽ ഉണ്ടായ ഇടതു-വലതുകക്ഷികളുടെ ശക്തിയായ എതിർപ്പുമൂലം രാജി വയ്ക്കേണ്ടിവന്നു.
തുടർന്ന് ഫ്രാൻസിലേക്കും അവിടെനിന്ന് അർജന്റീനയിലേക്കും പലായനം ചെയ്തു.
1949 ഫെ.
18-ന് ബ്യൂനസ് അയേഴ്സിൽ ഇദ്ദേഹം അന്തരിച്ചു.
കടപ്പാട്: കേരള സർക്കാർ ഗ്നൂ സ്വതന്ത്ര പ്രസിദ്ധീകരണാനുമതി പ്രകാരം ഓൺലൈനിൽ പ്രസിദ്ധീകരിച്ച മലയാളം സർ‌വ്വവിജ്ഞാനകോശത്തിലെ നൈസെറ്റോ അൽകാല സമോറ എന്ന ലേഖനത്തിന്റെ ഉള്ളടക്കം ഈ ലേഖനത്തിൽ ഉപയോഗിക്കുന്നുണ്ട്.
നൈസ് ഗിതിൻജി ഇംഗ്ലീഷ് വിലാസം https://ml.wikipedia.org/wiki/Nice_Githinji
ഒരു കെനിയൻ നടിയും നിർമ്മാതാവും കരോക്കെ ഹോസ്റ്റസും ഗായികയും ടിവി ഷോ അവതാരകയുമാണ് നൈസ് ഗിതിൻജി .
റഫീക്കി ഉൾപ്പെടെ നിരവധി ടെലിവിഷൻ പരമ്പരകളിൽ വിവിധ വേഷങ്ങൾ ചെയ്തതിലൂടെ അവർ ഏറെ ശ്രദ്ധേയയാണ്.
ഓൾ ഗേൾസ് ടുഗെദർ എന്ന ചിത്രത്തിലെ മികച്ച നായികയായി 2009 ലെ കലാശ അവാർഡിന് നാമനിർദ്ദേശം ചെയ്യപ്പെട്ടതിന് ശേഷമാണ് ഗിതിൻജി ശ്രദ്ധാകേന്ദ്രമായത്.
2011-ൽ, ഒരു നാടക ടെലിവിഷൻ പരമ്പരയായ ചേഞ്ചിംഗ് ടൈംസിലെ അഭിനയത്തിന് മികച്ച നായികയ്ക്കുള്ള അവാർഡ് അവർ നേടി.
ഫിലിം പ്രൊഡക്ഷനുകളിൽ മുഖ്യമായ നൈസ് ബേർഡ് പ്രൊഡക്ഷൻ കമ്പനിയുടെ സിഇഒ കൂടിയാണ് നൈസ്.
ഒപ്പം നാടക പ്രകടനങ്ങളിൽ പങ്കെടുക്കുകയും ചെയ്യുന്നു.
എറ്റ് സെറ്റേറ പ്രൊഡക്ഷൻസ് പോലുള്ള സിനിമാ മേഖലയിലെ മുൻനിര താരങ്ങൾക്കൊപ്പം നൈസ് പ്രവർത്തിച്ചിട്ടുണ്ട്.
(2007 - 2008: അവിടെ അവർ രണ്ട് സിനിമകളിൽ അഭിനയിച്ചു; നിരൂപക പ്രശംസ നേടിയ, ബെന്റ ആൻഡ് ഓൾ ഗേൾസ് ടുഗെദർ, സിസിംക പ്രൊഡക്ഷൻസ്, ഫീനിക്സ് പ്ലെയേഴ്സ് - പ്ലാനറ്റ്സ് തിയേറ്റർ.
1985ൽ മൊംബാസയിലാണ് നൈസ് ജനിച്ചത്.
1999 മുതൽ 2002 വരെ സീനിയർ ചീഫ് കൊയിനാങ്ങേ ഹൈസ്‌കൂളിൽ ഹൈസ്‌കൂൾ പഠിച്ചു.
ഹൈസ്കൂൾ പഠനം കഴിഞ്ഞപ്പോൾ അവരുടെ അമ്മ മരിക്കുകയുണ്ടായി.
കരിയർ പ്രാരംഭ കരിയറിന്റെ തുടക്കവും ഷോബിസ് കരിയറിന്റെ തുടക്കവും
നൈസ് ഗിതിൻജി തന്റെ അഭിനയ ജീവിതം ആരംഭിച്ചത് ഫീനിക്‌സ് പ്ലെയേഴ്‌സ് റിച്ചാർഡ് സ്റ്റോക്ക്‌വെല്ലിന്റെ ബാഡ് ബ്ലഡ് എന്ന സിനിമയിൽ ഒരു സ്റ്റേജ് നടിയായാണ്.
ഈ വേഷം അവരുടെ കരിയറിനെ വലിയ രീതിയിൽ ഉയർത്തി.
നിരവധി ടെലിവിഷൻ, ഫിലിം പ്രൊഡക്ഷനുകളിൽ അവർ പ്രത്യക്ഷപ്പെട്ടിട്ടുണ്ട്.
2007 നും 2010 നും ഇടയിൽ, അവർ നിരവധി സിനിമകളിൽ പ്രത്യക്ഷപ്പെട്ടു; ബെന്റ, ഓൾ ഗേൾസ് ടുഗെദർ, ഫോർമുല എക്സ്, പീസസ് ഓഫ് പീസ്.
അവർ ടെലിവിഷൻ പരമ്പരകളിലും അഭിനയിച്ചു; ഗൈ സെന്റർ, ചേഞ്ചിംഗ് ടൈംസ് എന്നിവിടങ്ങളിൽ യഥാക്രമം കാൻഡിയും റോസയും ആയി അഭിനയിച്ചു.
നൈസർ ഇംഗ്ലീഷ് വിലാസം https://ml.wikipedia.org/wiki/National_Institute_of_Science_Education_and_Research ഈ ലേഖനം ഒരു അനാഥലേഖനമാണ് .
നൈസർ എന്ന ചുരുക്കപ്പേരിലറിയപ്പെടുന്ന നാഷണൽ  ഇൻസ്റ്റിറ്റ്യൂട്ട് ഓഫ് സയൻസ് എജുക്കേഷൻ ആൻഡ് റിസർച്ച് (NISER-National Institute of Science Education Research) ഇന്ത്യൻ ആറ്റോമിക് എനർജി വിഭാഗത്തിൻറെ കീഴിലുള്ള ഒരു വിദ്യാഭ്യാസസ്ഥാപനമാണ്.
ഒറീസയുടെ തലസ്ഥാനമായ ഭുവനേശ്വരിൽ പ്രവർത്തിക്കുന്ന നൈസർ 2007 -ൽ ആണ് സ്ഥാപിതമായത്.
ഇന്ത്യൻ പ്രധാനമന്ത്രി മൻമോഹൻ സിംഗ്‌ 2006 ഓഗസ്റ്റ് 28 -നാണ് നൈസറിന്റെ ശിലാസ്ഥാപനം നടത്തിയത്.